Mestská  časť  Bratislava - Nové Mesto
__________________________________________________________________________

Materiál  na  rokovanie
Miestneho  zastupiteľstva
Dňa  17.12.2013

                                                  

Všeobecne  záväzné  nariadenie  mestskej  časti
Bratislava – Nové  Mesto
č. ../2013,
ktorým  sa  určuje  výška  dotácie  na  prevádzku  a mzdy  na  dieťa  v materskej  škole a žiaka v školských  zariadeniach  zriadených  mestskou  časťou  Bratislava - Nové  Mesto.

               

Predkladá :                                                                     Materiál  obsahuje :
Ing. Ľudovít Kollárik                                                      1. Návrh  uznesenia
prednosta                                                                         2.Dôvodovú  správu
                                                                                        3. Návrh VZN       

Spracoval :                                                                     Stanovisko  právnej  skupiny :
                                                                                       - bolo zapracované
Mgr. Vladimír Novák                                                            
vedúci  oddelenia  školstva 

				december  2013

N á v r h     u z n e s e n i a 

          
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                               
Miestne  zastupiteľstvo

a)    s c h v a ľ u j e

Všeobecne  záväzné  nariadenie   mestskej  časti
Bratislava – Nové  Mesto
                                            č. .. /2013, 

ktorým  sa  určuje  výška  dotácie  na  prevádzku a mzdy  na  dieťa v materskej  škole a žiaka v  školských  zariadeniach  zriadených  mestskou  časťou  Bratislava - Nové  Mesto. 

b)    u k l a d á  

riaditeľom  škôl  použiť  finančné  prostriedky  na  platy  učiteľov  v materských  školách a vychovávateľov  v školských  kluboch  detí.

- bez pripomienok
- s pripomienkami

Dôvodová správa

V zmysle § 4 ods. 3  písm. h/  a  §  6 ods. 1  zákona SNR  č. 369/1990 Zb. o obecnom  zriadení v znení  neskorších  predpisov, § 7a  ods. 2  písm. g/ a  § 15  ods. 2 písm.  a/  zákona  SNR  č. 377/1990 Zb. o hlavnom  meste  Slovenskej  republiky  Bratislave v znení  neskorších  predpisov a § 6  ods. 12  písm.  d/ zákona č. 596/2003 Z.z.  o štátnej  správe  v školstve a školskej  samospráve a doplnení  niektorých  zákonov v znení  neskorších  predpisov a VZN  mestskej  časti  Bratislava-Nové  Mesto  č.4/2008  je  nutné predložiť  materiál  na  schválenie.
Predloženým VZN sa zároveň zrušuje VZN  č. 1/2012 zo dňa 11.12.2012.
V novom  VZN sa  upravuje  dotácia na dieťa a žiaka na  rok  2014  nasledovne:

v materskej  škole  na  1300 €  (v roku  2013  to  bolo 1300 €)
         v školskom  klube  detí 320 €  (v roku  2013  to  bolo   320 €)
         v školskej  jedálni         150 €   (v roku 2013  to  bolo   150 €)

Návrh  VZN   bol  prerokovaní  v komisii  školstva a 26.11.2013  bol  odporučený  na  prerokovanie  v miestnom  zastupiteľstve.

MESTSKÁ ČASŤ BRATISLAVA-NOVÉ MESTO
---------------------------------------------------------------

Všeobecne záväzné nariadenie
 mestskej časti Bratislava-Nové Mesto
č. ../2013
zo dňa 10. 12. 2013,
ktorým sa určuje výška dotácie na prevádzku a mzdy na dieťa v materskej škole a žiaka v školských zariadeniach zriadených mestskou časťou Bratislava - Nové Mesto

Miestne zastupiteľstvo mestskej časti Bratislava - Nové Mesto v zmysle § 4 ods. 3 písm. h/  a  § 6 ods. 1 zákona SNR č. 369/1990 Zb. o obecnom zriadení v znení neskorších predpisov, § 7a ods. 2 písm. g/ a § 15 ods. 2 písm. a/ zákona SNR č. 377/1990 Zb. o hlavnom meste Slovenskej republiky Bratislave v znení neskorších predpisov a § 6 ods. 12 písm. c,e,h/ zákona č. 596/2003 Z.z. o štátnej správe v školstve a školskej samospráve a doplnení niektorých zákonov v znení neskorších predpisov sa uznieslo na tomto všeobecne záväznom nariadení:

§ 1
Predmet úpravy

Všeobecne záväzné nariadenie mestskej časti Bratislava – Nové Mesto /ďalej len „VZN“/ určuje pre kalendárny rok 2014 výšku a účel dotácie na prevádzku a mzdy na dieťa v materskej škole a žiaka v školských zariadeniach  zriadených mestskou časťou Bratislava – Nové Mesto  a so  sídlom na území mestskej časti Bratislava – Nové Mesto, ktoré sú na základe rozhodnutia Ministerstva školstva Slovenskej republiky zaradené do siete škôl a školských zariadení Ministerstva školstva Slovenskej republiky (ďalej len „dieťa v materskej škole a žiak v školských zariadeniach“).

§ 2
Príjemca dotácie

1/ Príjemcom dotácie podľa tohto nariadenia je základná škola, základná škola s  materskou školou
    s právnou subjektivitou v zriaďovateľskej pôsobnosti mestskej časti Bratislava – Nové Mesto.

2/ Počet detí materských škôl a žiakov školských zariadení pre výpočet dotácie na kalendárny rok
    2013 vychádza z výkazu číslo 40-01 podľa stavu k 15.09.2013

§3
Výška a účel dotácie

1) Výška dotácie na príslušný kalendárny rok na prevádzku a mzdy na dieťa v materskej škole 
a žiaka v školských  zariadeniach v zriaďovateľskej pôsobnosti mestskej časti Bratislava - Nové 
Mesto je určená v prílohe č.1. 

2) Príjemca dotácie podľa § 2 je oprávnený použiť dotáciu len na úhrady mzdových a prevádzkových
    nákladov materských škôl a školských zariadení a pri ich použití zabezpečiť hospodárnosť, 
    efektívnosť a účinnosť ich použitia

3) V prípade, že dotácia nebude vyčerpaná do 31.decembra kalendárneho roka 2014, je príjemca 
     povinný nevyčerpanú časť dotácie vrátiť na účet mestskej časti Bratislava - Nové Mesto do 
     31.decembra kalendárneho roka 2014.

§ 4
Termín a pôsob poskytnutia dotácie

Mestská časť Bratislava – Nové Mesto poskytne príjemcovi podľa § 2 dotáciu mesačne  vo 
výške jednej dvanástiny z dotácie na kalendárny rok 2014 do 10. dňa príslušného mesiaca.
                                                                          
§5
Záverečné ustanovenia

1.  Všeobecné záväzné nariadenie bolo schválené Miestnym zastupiteľstvom mestskej časti Bratislava - Nové Mesto dňa 10. 12. 2013 uznesením č.../2013 a účinnosť nadobúda dňom 1.1.2014.

							Mgr. Rudolf  Kusý
								starosta
			            mestskej časti Bratislava - Nové Mesto

Bratislava 10.12. 2013

                                                                                                                        

                                                                                               Príloha č. 1
		ku Všeobecne záväzné  nariadenie mestskej časti Bratislava - Nové Mesto č.   /2013, ktorým sa určuje výška dotácie na prevádzku a mzdy na dieťa v materskej škole a v školských zariadeniach zriadených mestskou časťou Bratislava - Nové Mesto

Dotácia na rok 2014 na prevádzku a mzdy na dieťa v materskej škole a žiaka v školských zariadeniach v zriaďovateľskej pôsobnosti mestskej časti Bratislava – Nové Mesto

A. Na kalendárny rok 2014 sa určuje ročná dotácia  na prevádzku a mzdy na dieťa v materskej škole  vo výške  1.300 eur.

B. Na kalendárny rok 2014 sa určuje ročná dotácia na prevádzku a mzdy na žiaka v školských zariadeniach:

a/ školský klub detí                  320 eur,
b/ školskú jedáleň                    150 eur.